Document ID: 32002R1241

Uredba Komisije (ES) št. 1241/2002
z dne 10. julija 2002
o dopolnitvi Priloge k Uredbi (ES) št. 2400/96 o vnosu določenih imen v "Register zaščitenih označb porekla in zaščitenih geografskih oznak", določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila (Gailtaler Speck, Morbier, Queso Palmero ali Queso de la Palma, ekstra deviško oljčno olje Thrapsano, Turrón de Agramunt ali Torró d’Agramunt)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,
ob upoštevanju naslednjega:
(1) V skladu s členom 5 Uredbe (EGS) št. 2081/92 je Španija poslala Komisiji dve vlogi za registracijo imena "Queso Palmero ali Queso de la Palma" kot označbo porekla in ime "Turrón de Agramunt ali Torró d’Agramunt" kot geografsko oznako, Francija je poslala Komisiji vlogo za registracijo imena "Morbier" kot označbo porekla, Avstrija je poslala Komisiji vlogo za registracijo imena "Gailtaler Speck" kot geografsko oznako in Grčija je poslala Komisiji vlogo za registracijo imena "ekstra deviško oljčno olje Thrapsano" kot označbo porekla.
(2) V skladu s členom 6(1) navedene uredbe je ugotovljeno, da te vloge izpolnjujejo vse s tem določene zahteve in zlasti, da vsebujejo vse zahtevane informacije v skladu s členom 4 Uredbe.
(3) Komisija ni prejela nobenega ugovora po členu 7 navedene Uredbe v zvezi z imeni iz Priloge k tej uredbi po objavi v Uradnem listu Evropskih skupnosti [3].
(4) Imena je torej treba vnesti v "Register zaščitenih označb porekla in zaščitenih geografskih oznak" in jih tako zaščititi v vsej Skupnosti kot zaščitene označbe porekla ali zaščitene geografske oznake.
(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1097/2002 [5] -
SPREJELA NASLEDNJO UREDBO:
Člen 1
Imena v priloženi Prilogi se doda v Prilogo k Uredbi (ES) št. 2400/96 in se jih vnese v skladu s členom 6(3) Uredbe (EGS) št. 2081/92 v "Register zaščitenih označb porekla in zaščitenih geografskih oznak" kot zaščitene označbe porekla (ZOP) in zaščitene geografske oznake (ZGO).
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. julija 2002

Labels: 3
17
6